CELEX: 62014CN0494
Language: el
Date: 2014-11-06 00:00:00
Title: Υπόθεση C-494/14: Αίτηση προδικαστικής αποφάσεως την οποία υπέβαλε το tribunal de première instance de Bruxelles (Βέλγιο) στις 6 Νοεμβρίου 2014 — Ευρωπαϊκή Ένωση, εκπροσωπούμενη από την Ευρωπαϊκή Επιτροπή κατά Axa Belgium SA

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/8
            
         Αίτηση προδικαστικής αποφάσεως την οποία υπέβαλε το tribunal de première instance de Bruxelles (Βέλγιο) στις 6 Νοεμβρίου 2014 — Ευρωπαϊκή Ένωση, εκπροσωπούμενη από την Ευρωπαϊκή Επιτροπή κατά Axa Belgium SA
   (Υπόθεση C-494/14)
   (2015/C 034/07)
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Bruxelles
   
      Διάδικοι στην υπόθεση της κύριας δίκης
   
   
      Ενάγουσα: Ευρωπαϊκή Ένωση, εκπροσωπούμενη από την Ευρωπαϊκή Επιτροπή
   
      Εναγόμενη: Axa Belgium SA
   
      Προδικαστικά ερωτήματα
   
   
               1)
            
            
               Ο όρος «υπεύθυνος τρίτος» στο άρθρο 85α, παράγραφος 1, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης πρέπει να ερμηνεύεται αυτοτελώς στο πλαίσιο του δικαίου της Ένωσης ή παραπέμπει στην έννοια που έχει ο όρος αυτός στο εθνικό δίκαιο;
            
         
               2)
            
            
               Στην περίπτωση κατά την οποία πρέπει να του αποδοθεί αυτοτελές περιεχόμενο, έχει την έννοια ότι καταλαμβάνει κάθε πρόσωπο στο οποίο μπορεί να αποδοθεί ο θάνατος, το ατύχημα ή η ασθένεια ή μόνο το πρόσωπο του οποίου η ευθύνη στοιχειοθετήθηκε λόγω του πταίσματος που διέπραξε;
            
         
               3)
            
            
               Στην περίπτωση κατά την οποία ο όρος «υπεύθυνος τρίτος» παραπέμπει στο εθνικό δίκαιο, επιβάλλει το δίκαιο της Ένωσης στον εθνικό δικαστή να δεχθεί την καθ’ υποκατάσταση αγωγή που ασκείται από την Ευρωπαϊκή Ένωση όταν υπάλληλός της υπήρξε θύμα τροχαίου ατυχήματος στο οποίο ενέχεται όχημα η ευθύνη του οποίου δεν αποδείχθηκε, στο μέτρο που το άρθρο 29α του νόμου της 21ης Νοεμβρίου 1989 περί της υποχρεωτικής ασφαλίσεως της ευθύνης από αυτοκίνητα οχήματα προβλέπει αυτοδίκαιη αποζημίωση των ευάλωτων μετεχόντων στην κυκλοφορία από τους ασφαλιστές οι οποίοι καλύπτουν την ευθύνη του κυρίου, οδηγού ή κατόχου των αυτοκινήτων οχημάτων που ενέχονται στο ατύχημα, χωρίς να απαιτείται να αποδειχθεί η ευθύνη των τελευταίων αυτών προσώπων;
            
         
               4)
            
            
               Συνάγεται από το περιεχόμενο ή την οικονομία των διατάξεων του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης ότι οι πραγματοποιηθείσες από την Ευρωπαϊκή Ένωση δαπάνες δυνάμει των άρθρων 73 και 78 του Κανονισμού αυτού πρέπει να την επιβαρύνουν οριστικώς;